ΓΡΑΠΤΗ ΕΡΩΤΗΣΗ E-2971/01

υποβολή: Alejandro Agag Longo (PPE-DE) προς την Επιτροπή

(26 Οκτωβρίου 2001)

Θέμα: Μειωμένος ΦΠΑ για πάρκα αναψυχής, ζωολογικούς κήπους και άλλες εκδηλώσεις πολιτιστικού χαρακτήρα

Το άρθρο 12 της οδηγίας 77/388/ΕΟΚ(1) του Συμβουλίου της 17ης Μαΐου 1977 (έκτη οδηγία ΦΠΑ), όπως τροποποιήθηκε από την οδηγία 92/77/ΕΟΚ(2) του Συμβουλίου της 19ης Οκτωβρίου 1992 (προσέγγιση των συντελεστών του ΦΠΑ), ορίζει ότι, από 1ης Ιανουαρίου 1993, τα κράτη μέλη θα μπορούν να εφαρμόζουν έναν ή δύο μειωμένους συντελεστές. Οι μειωμένοι αυτοί συντελεστές δεν μπορούν να είναι κατώτεροι του 5 % και θα εφαρμόζονται μόνον στις προμήθειες αγαθών και στην παροχήπηρεσιών των κατηγοριών που αναφέρονται στο Παράρτημα Η.

Η κατηγορία 7 του Παραρτήματος Η αναφέρεται μεταξύ άλλων στο δικαίωμα πρόσβασης σε πάρκα αναψυχής, ζωολογικούς κήπους και άλλες παρεμφερείς εκδηλώσεις πολιτιστικού χαρακτήρα, χωρίς οι εν λόγω δραστηριότητες να ορίζονται στην έκτη οδηγία για τον ΦΠΑ.

Οι δραστηριότητες που αφορούνδάτινα πάρκα, βοτανικούς και ζωολογικούς κήπους και πάρκα αναψυχής με μηχανικά παιχνίδια, πρέπει να εξομοιωθούν με τις δραστηριότητες που περιγράφονται στην κατηγορία 7 του Παραρτήματος Η και, κατά συνέπεια, να μπορούν να επωφελούνται από την εφαρμογή μειωμένου συντελεστή ΦΠΑ στα δικαιώματα πρόσβασης στις εγκαταστάσεις στις οποίες πραγματοποιούνται, κατ' εφαρμογήν, μεταξύ άλλων, των αρχών της ομοιομορφίας του εν λόγω φόρου, της φορολογικής ουδετερότητας που είναι εγγενής στο κοινό σύστημα ΦΠΑ, καθώς και της εξάλειψης των στρεβλώσεων του ανταγωνισμού στην ενιαία αγορά.

1. Θεωρεί η Επιτροπή ότι οι δραστηριότητες που αφορούνδάτινα πάρκα, καθώς και βοτανικούς και ζωολογικούς κήπους και πάρκα αναψυχής με μηχανικά παιχνίδια, πρέπει να εξομοιωθούν με τις δραστηριότητες που περιγράφονται στην κατηγορία 7 του Παραρτήματος Η της έκτης οδηγίας για τον ΦΠΑ·

2. Αν όχι, προτίθεται η Επιτροπή να εξετάσει και, ενδεχομένως, να προτείνει στην προσεχή διετή της έκθεση τη συμπερίληψη των δραστηριοτήτων που αφορούνδάτινα πάρκα, βοτανικούς και ζωολογικούς κήπους και πάρκα αναψυχής με μηχανικά παιχνίδια εντός των δραστηριοτήτων που μπορούν να επωφεληθούν από την εφαρμογή μειωμένου συντελεστή ΦΠΑ από την πλευρά των κρατών μελών, κατά την έννοια του Παραρτήματος Η της έκτης οδηγίας για τον ΦΠΑ·

(1) ΕΕ L 145 της 13.6.1977, σελ. 1.

(2) ΕΕ L 316 της 31.10.1992, σελ. 1.

Απάντηση του κ. Bolkestein εξ ονόματος της Επιτροπής

(29 Νοεμβρίου 2001)

Η Επιτροπή συμφωνεί με το Αξιότιμο Μέλος του Κοινοβουλίου ότι η κατηγορία των 7 του παραρτήματος Η της έκτης οδηγίας για τον φόρο προστιθεμένης αξίας (ΦΠΑ) καλύπτει πράγματι την πρόσβαση στις εκδηλώσεις πολιτιστικού χαρακτήρα και αναψυχής στο σύνολό τους. Η απαρίθμηση ορισμένων τύπων δραστηριοτήτων σάυτήν την κατηγορία δεν είναι πλήρης επειδή η περιγραφή της κατηγορίας καταλήγει ως εξής: και παρόμοιες πολιτιστικές εγκαταστάσεις. Πρέπει να διευκρινιστεί ότι η εφαρμογή ενός μειωμένου συντελεστή καθώς και οι κατηγορίες στις οποίες πρέπει να εφαρμόζεται, αφήνονται στην εκτίμηση των κρατών μελών, με την προϋπόθεση ότι τηρούνται οι διατάξεις του άρθρου 12 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση(1).

(1) ΕΕ L 145 της 13.6.1977.